Ribe Stifts Adresseaviser, 1842-08-17
Fra Bondestanden paa Falster er til Stænderne i Roeskilde indgaaet en Petition, hvis Modtagelse vil kunne afgive en god Prøvesteen paa den Liberalitet, de forskjellige Medlemmer ere besiælede af. Andragendet, der læses i Loll. Falst. Avis, er vedtaget af Falsters samtlige Sogneforstanderskaber i en Forsamling i Nykjøbing d. 16. Julii, og gaaer ud paa at bevirke en Forbedring i Fæstebondens Forhold og navnlig i den saa haardt trykkede, i alle Henseender tilsidesatte og intetsteds repræsenterede Huusmands klasses Kaar Paa Falster, hvor det meste Bøndergods hører til Fæsteklassen, skal det ikke være sjeldent, at der for en Fæstegaard, som tidligere bortfæstedes imod en Jndfæstningssum af 1 til 200 Rbd., nu fordres 5 til 800 Rbd., ligesom ogsaa Landgilde afgivterne ere nær ved at fordoble sig, idet de næsten regelmæssig ved enhver Jndfæstning forøges. Petitionærernes Andragende gaaer derfor ud paa, at der ved Regjeringens Mellemkomst maa sættes saadanne Grændser for Godseiernes Berettigelse i disse Henseender, som betrygge Fæsterne en taalelig Existents og lette den oekonomiske Mulighed for Sønnen til at succedere Faderen i Fæstegaardens Besiddelse. Fordet Tilfælde, at der i Forsamlingen skulde vise sig Modstand mod Opfyldelsen af denne Begjæring, andrage Petitionairerne subsidialiter paa, at den ærede Stænderforsamling vilde indgaae til Hs. Majestæt Kongen med Petition om, at det maatte behage Allerhøistsamme ved et Regjeringsmanifest at opmuntre og understøtte Fæstegodsets Overgang til Arvefæste og Selveiendom. Efter dernæst at have skildret Huusmandsklassens fortrykte og trælbundne Stilling (der gaaer saa vidt, at man har Exempler paa, at Huusmænd, efterat de have arbeidet flere Dage efter hinanden om Høsten paa Hovmarken, uden andre Næringsmidler, end tørt Brød og Vand, have maattet tiltrygle sig Arbeidsfrihed for den næste Dag, fordi de ei vare istand til at medbringe Brødet), anmode de Forsamlingen om at indgaae til Kongen med en Petition om, at det ved Lov maatte blive bestemte "at Livsfæste-Systemet skal indtræde med Hensyn til Huusmændene paa de samlede Godser, og at de Arbeidsdage, som akkorderes, ikke maae overstige et nærmere bestemmende Antal aarlig, afpasset med specielt Hensyn til, at Fæsteren kan disponere over en forholdsmæssig Deel af sin Tid til Erhvervelse af sine Livsfornødenheder, samt at den akkorderede Arbeids kvantitet fordeles lige paa alle Aarets Uger." Til den sidste Bøn knyttede de Petitionerende endnu den beskedne bemærkning, at de ikke skjønnede, at lovlig Begrændsning af Huusmands=Hoveriet vil være uudførligt, aldenstund Loven har sat bestemte Grændser, for Udstrækning af Gaardmands Hoveriet." De roeskildske Stænder have nu allerede eenstemmigt, med 55 Stemmer, antaget Andragendet om Forbedring i Huusmandsklassens Kaar til Komitee-Behandling; men de fleste Talere bemærkede derhos udtrykkeligt: at der ikke vilde være Noget at foretage til en saadan Forbedring. – "Det er altsaa siger Kjøbenhavnsposten kun for Skams Skyld, at Andragendet er antaget."J Roeskilde er Procurator Boesgaards Andr. om Frihed til at afhænde Bøndergods, efter en varm Discussion med 37 St. mod 16 henviist til en Comitee, (Larsen, Scavenius, Plesner, Kherre Moltke og Drewsen. - En tredie Protocolfører, Cand. Juris Buch, er nu tilkaldt, da Forretningerne ikke længere kunde bestrides af de Kræfter, man alt havde. (O. Th. A.) Andreas Holck, som i sit 21. Aar blev dømt fra Ære, Liv og Gods for Fabrication af falske Sedler, men som blev benaadet, og, 6 Aar efter, atter dømt fra Ære, Liv og Gods for en lignende Forbrydelse, men atter benaadet, er nu, som en Olding paa over 60 Aar, ved Hof= og Stadsretten dømt til 60 Dages Fængsel for at have stiaalet en gammel Lægte, der er vurderet til fire Skilling: (Aarh. A.)